【戰況R8】幫蕭家食尾胡！艾道拿做咗大馬主殺手！
2024年05月29日 23:23
東網電視
更多新聞短片
第8場三班泥地1650米，布文匹「好好心得」直路初已透出，諗住可以帶到，點知蕭家軍匹「柏林探戈」死咬住唔放，後駒在艾道拿力策下，終點前啄贏對手，連續兩仗跑P後終於坐正，可憐伍鵬志呢塊肥豬肉去到口邊都食唔到落肚，近7期得1W咋，好彩威哥今晚未有建樹，唔係就輪到Pierre落後了。是場跑第3、4名係方仔匹「精彩動力」及後上的「木火兄弟」。
講番艾道拿，佢近期做咗大馬主殺手，好似幫過郭氏「美麗奔馳」、「美麗同享」、「美麗邂逅」同「美麗歡聲」交出，亦曾夥梁氏「加州動員」兩度摘冠兼幫「加州星球」兩勝G1，至於佢都係蕭家福將，早排「波爾多」贏完今晚到「柏林探戈」交代，堅係起晒朵了，希望艾道拿日後真係上到一線喇~
第8場賽果：1-3-4-2
二重彩賽果：1-3(最後賠率50)